cyanic-selkie/wikianc huggingface dataset:
Hyderabad (fyrstestat)
Litteratur og skriftkultur
Særlig betydningsfull var støtten nizamene ga til urdukultur. Poesi var det viktigste litterære uttrykksmiddel og både nizam Mahbub Ali Khan og hans sønn Osman Ali Khan skrev dikt, slik også dynastiets grunnlegger gjorde. Nizamene delte ut stipender til diktere som skrev på urdu. Blant urdudiktere som var aktive, finner vi Daagh Dehlvi og Amir Meenai. Forfattere som Sarojini Naidu og Nizamat Jang skrev på engelsk.
Først på 1900-tallet startet en biblioteksbevegelse og i 1901 ble det første private bibliotek åpnet. Foreninger for språklig og kulturelt virke ble dannet i hver av de tre store språksamfunnene.
Nye kunstformer
Fotografen Deen Dayal ble i 1884 utnevnt til hoffotograf, laget portretter og fotograferte byer og landemerker, så vel som arkeologiske utgravinger og annet. På 1920-tallet støttet nizamen filmskaperen Dhiren Ganguly og hans Lotus Film Company og innspillingssteder ble stilt til rådighet i Hyderabad.
Idrett
I Hyderabad ble det drevet hestesport og boksing, samt forskjellige lagidretter som cricket, fotball, kabaddi og landhockey.
Hyderabad var en av statene der polo var en idrett eliten dyrket. Denne hestesporten har en lang, historisk tradisjon i området. Fra Golconda-sultanatets tid finnes et bilde med en poloscene. I Bidar finnes Indias nest eldste polobane, også den fra 1600-tallet, kanskje eldre.
Staten Hyderabad ble regnet blant de fremste i India for polo. Nizamen fremmet polosporten gjennom å holde polobaner og avle hester, men også ved å ansette trenere og sponse turneringer med deltagelse fra andre deler av India. Idretten var organisert gjennom den allindiske India Polo Association. Nizamen var også sponsor for pololaget fra Golconda, som var et av de beste i India.
Kinas riksvei 104
Den er om lag 2 390 km lang.
EM i luftvåpen 1987
EM i luftvåpen 1987 (europamesterskapet i skyting) ble arrangert i Bratislava i Tsjekkoslovakia i 1987.
Nanchangopprøret
Nanchangopprøret (kinesisk: 南昌起义; pinyin: Nánchāng Qǐyì) var det første større væpnede sammenstøtet mellom Kuomintangs og Kinas kommunistparti under den kinesiske borgerkrig. Det brøt ut 1. august 1927. Noe mindre nøyaktig omtales også en del andre oppstander som fant sted omtrent samtidig med samme paraplybetegelse.
Det som skjedde var at Kuomintangstyrker som sympatiserte med kommunistene gjorde opprør under ledelse av He Long og Zhou Enlai. De forsøkte å ta kontroll over byen Nanchang i provinsen Jiangxi etter at den første enhetsfront mellom Kuomintang og kommunistene var brutt sammen. Andre viktige anførere var Zhu De, Ye Ting og Liu Bocheng.
Nanchangopprøret var også en reaksjon på Shanghaimassakrene der nasjonalistene et halvt år tidligere hadde massakrert mange tusen kommunister.
Kommunistiske styrker klarte å okkupere Nanchang for en kortere periode, og unnslapp den 5. august Kuomintangstyrkene som hadde begynt å beleire byen. De trakk seg tilbake til Jinggangfjellene vest i provinsen Jiangxi.
Rotherham Town FC
Rotherham Town FC var en engelsk fotballklubb fra Rotherham i South Yorkshire, etablert i 1878 som Lunar Rovers. I 1882 skiftet de navn til Rotherham, som senere ble endret til Rotherham Town. Klubben var medlem av The Football League fra 1893 til 1896. Klubben spilte kun tre sesonger i 2. divisjon og kom i de sesongene på 14.-, 12.- og 15.-plass av 16 klubber. Klubben ble ikke gjenvalgt til Football League etter 1895/96-sesongen og ble oppløst kort tid etter. Rotherham Town spilte sine hjemmekamper på Clifton Lane og på Clifton Grove.
Et nytt Rotherham Town ble etablert i 1899. Denne klubben slo seg sammen med Rotherham County i 1925 og skiftet navn til Rotherham United.
June Whitfield
June Rosemary Whitfield (født 11. november 1925 i Streatham i London, død 28. desember 2018 ) var en britisk skuespiller.
Whitefield hadde sin første teater-opptreden i en alder av tre år. Hun ble uteksaminert fra Royal Academy of Dramatic Art med et diplom i 1944.
I 1955 giftet Whitfield seg med Tim Aitchison, og de fikk en datter, Suzy, som også begynte som skuespiller.
Whitefields første store gjennombrudd som skuespiller var med den ledende rollen i komedien Take It From Here som ble sendt på radio og senere på TV.
I 1966 fikk Whitfield sin første hovedrolle, i situasjonskomedien Beggar My Neighbour der hun spilte rollen som Rose Garvey.
I 1968 begynte Whitfield og Terry Scott sitt lange TV-samarbeide som toppet seg med rollene som mann og kone i TV-serien Happy Ever After som gikk fra 1974 til 1978 og i Terry and June (1979–1987). Etter flere roller på TV gikk Whitfield tilbake til radio i 1984 da hun opptrådte på satire-programmet The News Huddlines, som ble sendt frem til 2001. Fra 1992 til 2003 dukket Whitfield i komiserien Absolutely Fabulous.
Hun spilte rollen som Miss Marple i tolv hørespill av Agatha Christie sine bøker om Miss Marple. Fra 1990 dukket Whitfield opp i filmer som Carry On Columbus. Fra 2000 dukket Whitfield opp i TV-serien The Royal, Midsomer Murders, Marple og Last of the Summer Wine, som hun var ferdig med i 2005.
I 1994 ble June Whitfield gitt en Lifetime Achievement Award. I 2000 ble hennes selvbiografi publisert, skrevet med hjelp av Christopher Douglas. Whitfields ektemann Tim Aitchison døde i 2001.
Whitfield ble tildelt Order of the British Empire i 1985.
Ukraina under OL
Ukraina deltok første gang i olympiske leker som selvstendig nasjon i Vinter-OL 1994 på Lillehammer, og har siden deltatt i samtlige påfølgende sommer- og vinterleker. Tidligere har ukrainske utøvere deltatt på en rekke forskjellige nasjonslag. Fra 1896 til 1912 deltok utøvere fra nåværende Ukraina for Det Russiske keiserdømmet, Østerrike og Ungarn. I 1920 som en del av Tsjekkoslovakia, og fra 1924 til 1936 var det ukrainske utøvere med som en del av Tsjekkoslovakia, Polen og Romania. Senere deltok de som en del av Sovjetunionen (1952–1988) og SUS (1992).
Provincia de Malleco
Malleco er en provins i den chilenske regionen Araucanía. Provinshovedstaden er Angol. Provinsen dekker et areal på 13 433,3 km² og har 205 124 innbyggere (2017).
Kommuner i provinsen Malleco
Provinsen består av elleve kommuner:
Françoise Dürr
Dürr vant i løpet av sin tenniskarriere 26 single- og 42 dubleturneringer. Hun var en av verdens ti beste kvinnelige singlespiller i perioden 1965–76 som best var hun nummer tre (1967) på rankingen. Hun ble profesjonell tennisspillere i 1968 i forbindelse med at «Open Era» innleddes.
I 1967 spilte hun i finalen i Grand Slam-turneringen Franske mesterskapet. Hun møtte Lesley Turner fra Australia, som hadde vunnet turneringen to ganger før, Dürr vant med 4-6, 6-3, 6-4 og tok dermed sin første og eneste Grand Slam-tittel i single. Hun vant også damedoublen sammen med Gail Sherriff som den første av i alt fem strake doubletittler i turneringen. En bedrift som senere har blitt tangert av Martina Navrátilová og Gigi Fernandez.
Som profesjonell spillere vant Dürr 6 double- og 4 mixed doubletitler i Grand Slam-turneringer. Fire i double og tre i mixed double i French Open på Roland Garros, to i double i US Open og en mixed double i Wimbledon. Hun spilte i hele 6 doublefinaler i Wimbledon, siste gang i 1975, uten å lykkes å vinne.
Dürr deltok også på det franske Fed Cup-laget i årene 1963–67, 1970, 1972 og 1977–79, hun spilte 48 Fed Cup-kamper hvorav hun vant 31. I 1996 var hun lagkaptein for det franske Fed Cup-laget.
Francoise Dürr ble i 2003 opptatt i International Tennis Hall of Fame.
Alliant International University
Alliant International University er et privat, ikke-kommersielt universitet i San Diego i delstaten California, USA. Det ble opprettet i 1952.
Underworld: Rise of the Lycans
Underworld: Rise of the Lycans er en amerikansk action-skrekkfilm fra 2009 regissert av Patrick Tatopoulos og med skuespillerne Michael Sheen, Bill Nighy, Rhona Mitra, Steven Mackintosh, Kevin Grevioux og Kate Beckinsale. Det er den tredje filmen i Underworld-franchisen, men er en forløper til de to første filmene. Filmen fokuserer først og fremst på opprinnelsen til karakterene og begivenhetene som fører frem til krigen mellom vampyrene og varulvene. Kate Beckinsale, som spilte hovedrollen i de forrige Underworld-filmene, vises kort på slutten av filmen.
Handling
Filmen forteller historien om Lucian, den første varulven som var i stand til å ta menneskelig form og den første som ble kalt en Lycan. Viktor, en eldre vampyr, oppdrar barnet. Skogen er fylt med ville varulver, og menneskelige adelsmenn i området tigger Viktor om beskyttelse mot de ville dyrene. Han går med på dette i bytte for å motta sølv, som gjør det mulig for ham å holde slaver under kontroll.
Når Lucian vokser opp, blir han og Viktors datter Sonja (spilt av Rhona Mitra) snart forelsket. De begynner et hemmelighetsfullt intimt forhold. Lucian forsøker å rekruttere både menneskelige slaver og andre varulver i skogen for å bygge en styrke som er stor nok til å slåss mot vampyrene.
Bouverie Street
Bouverie Street er ei gate i City of London, anlagt i 1799, og er ei tverrgate mellom Fleet Street og Tudor Street, og fortsetter videre ned til Themsen som Temple Avenue.
I nr. 30-32 lå fra 1892 den siden så beryktede skandaleavisen News of the World inntil avisen ble nedlagt i 2011. Fra 1969 også sensasjonsavisa The Sun, begge eid av Rupert Murdoch. I samme gård holdt også arbeiderpartiavisa Daily Herald til, som gikk inn i 1964. Under bygningen, som i dag er ombygd til andre formål, ligger hvelvene av det for lengst forsvunne karmelitterklosteret Whitefriars. Stedet var også lokaliseringen til vittighetsmagasinet Punch fram til 1990-tallet og for en del tiår også Lutterworth Press, én av Storbritannias eldste uavhengige utgivere.
Sidney Samson
Sidney Samson (født 2. oktober 1981) er en nederlandsk musiker og DJ. Etter å ha sett på noen «DMX mix» konkurranser startet han å interessere seg for DJ-yrket. Han startet som «DJ» i 1995 da han var 14 år gammel. På den tiden spilte han RnB og hiphop på lokale klubber. Han skiftet stil i 1999 til «house», og vant i 2003 den prestisjefylte prisen for beste nykommer innen «house»-musikk. Hans første «club banger» fikk navnet `Sidney Samson – its all funked up`, som ble en stor slager i Nederland.
Valentín González
Valentín González (født 1909 i Malcocinado, Badajoz, Extremadura, død 1983 i Madrid), kjent som El Campesino (Bonden) var en spansk kommunist og høyt ansett republikansk geriljakommandant og offiser som tjente i Republikkans folkearmé (Ejército Popular) under den spanske borgerkrigen.
González ble født i Malcocinado i Badajoz i Spania og jobbet før krigen som gruvearbeider. Han var også et medlem av det spanske kommunistpartiet, og han opprettet en av de første militsenhetene for å motstå Francisco Francos nasjonalistarmé ved borgerkrigens begynnelse i 1936. Som en brigadekommandant tok González del i alle de viktige hendelsene under nasjonalistenes angrep på Madrid i 1936. Han kommanderte også enheter i slag som slaget om Corunna-veien (desember 1936), slaget ved Jamara (februar 1937) og slaget om Guadalajara (mars 1937). Sommeren 1937, etter slaget om Brunete i juli, fikk González henrettet 400 nasjonalistiske krigsfanger som gjengjeldelse for nasjonalistenes grusomheter mot republikanske fanger.
Videre ledet González sine menn i Aragónoffensiven, under slaget om Teruel og Cataloniaoffensiven før han måtte emigrere til USSR da nasjonalistene seiret i 1939. På grunn av sin selvstendige personlighet ble han snart sendt i eksil til Vorkuta, hvor han jobbet som en brigader for gruvearbeidere i en arbeidsleir. Senere flyktet han fra landet, visstnok etter å ha mottatt et oppdrag fra NKVD.
Han flyttet senere til Frankrike hvor han utga en bok om sitt liv i Sovjetunionen. I 1963 lagde han flere geriljaangrep mot nasjonalistene i Spania, og etter Francos død dro han for å bo i Spania i 1978. González døde i Madrid i 1983.
Heroes & Zeros
Heroes & Zeros er en norsk rockegruppe fra Lillesand, dannet i 2003.
Bandet ble kåret til Årets Urørt med låten «Cellophane» i 2006. De vant Zoom Urørt 2006 og ble sendt på en påfølgende landsdekkende Zoom Urørt-turné våren 2006, før de turnerte hele landet igjen på P3 Sessions sammen med Ralph Myerz & The Jack Herren Band og Minor Majority.
Bandet har signert med verdens største plateselskap; Universal Music. Bandet har også sitt eget plateselskap, Heroes & Zeros Music, hvor bandet blant annet har gitt ut Circles EP og Lars Løberg Tofte sitt sideprosjekt Ofag.
Heroes & Zeros ga ut EP-en Circles i 2006, og debutalbumet Strange Constellations kom påfølgende år, i 2007. Albumet ga dem to Spellemannpris-nominasjoner, klassen årets musikkvideo for musikkvideoen til sporet «A Strange Constellation» og klassen årets nykommer. Albumet fikk en 13.-plass som beste plassering på VG-lista, og var den bestselgende rockedebutalbum i Norge i 2007. Sporet «Into the light» er med på videospillet EA Games FIFA `08. Musikkvideoen til «A Strange Constellation» ble nominert beste musikkvideo på Kortfilmfestivalen i Grimstad. Albumet er lisensiert til det tyske selskapet Redfield Records, som distribuerer i Tyskland, Østerrike og Sveits.
Oppfølgeralbumet Simian Vices Modern Devices kom i 2009, ble nominert til Spellemannprisen 2009 i kategorien rock. Albumet fikk en 15.-plass som høyeste plassering på VG-lista, og musikkvideoen til «Cipramillion» ble nominert til «Årets musikkvideo» på Kortfilmfestivalen i Grimstad. Albumet ble utgitt i 2010 i Tyskland, og kom på fjerdeplass i klassen «Årets beste alternative rockealbum» i musikkmagasinet Visions.
Heroes & Zeros har spilt konserter blant annet i England, Tyskland, Østerrike, Israel, Estland og Italia utenom Norge. De har spilt support for Smashing Pumpkins i Oslo Spektrum, Nick Cave & The Bad Seeds på Norwegian Wood og Fall Out Boy i Köln, München og Berlin i Tyskland.
Fylkesvei 7086
Fylkesvei 7086 (Fv7086) går mellom Hansvika og Lauvøya i Nærøysund kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 501 (Nord-Trøndelag).
Steve Bennett
Stephen Graham Bennett (født 17. januar 1961 i Farnborough i Kent) er en engelsk tidligere fotballdommer som blant annet dømte i FA Premier League. Bennett fungerte som fotballdommer fra 1984 til 2010, og siden 1995 dømte han i de forskjellige engelske ligaene. Noen år før dette var han assistentdommer (linjemann). Siden 1999 dømte han i Premier League. I 2001 ble han oppnevnt som FIFA-dommer. Utenom å dømme fotball er Bennett lærer. Han dømmer for Orpington i Kent.
I 2005 dømte han Ligacupfinalen mellom Chelsea og Liverpool.
Han dømte FA-cupfinalen mellom Chelsea og Manchester United på nye Wembley Stadium 19. mai 2007. Han var assistentdommer i 1995 og 4. dommer i 2001.
Bennett har dømt 254 kamper i Premier League. I juli 2010 ble det offentliggjort at både Steve Bennett og meddommer Mike Riley hadde valgt å legge opp som fotballdommere og starte karriere som dommertrenere for fremtidige talenter.
Idd Sportsklubb
Idd Sportsklubb (stiftet 8. mai 1928) er et idrettslag fra Idd i Halden kommune i Østfold som driver fotball og sykling. Klubben har tilhold på Nyborg ved Aspedammen, hvor Aspedammen stadion befinner seg.
Månestrålenes spinn
Månestrålenes spinn var Hayley Mills' femte av totalt seks filmer som hun spilte i for Disney.
Handling
Filmen handler om den engelske jenta Nikky Ferris som drar til landsbyen Eloúnda på Kreta med sin tante Frances, som jobber som med folklorist. De leier et rom på vertshuset Månespinnerne (Moon-Spinners Inn), til tross for at vertinnen Sophia først nekter dem rom. Årsaken er at storebroren hennes, Stratos, har bedt henne om ikke å ta inn flere gjester.
Under et bryllup på vertshuset samme kveld, møter Nikky engelskmannen Mark Camford som inviterer henne og tante Frances på middag. Under middagen hinter han til at Stratos skjuler noe. Senere samme kveld avtaler Nikky og Mark å dra på svømmetur i Delfinbukten morgenen etter. Dagen etter får Nikky vite at Mark plutselig og uventet har sjekket ut av vertshuset. På leting etter Mark, blir hun dratt inn i et mysterium som blant annet omhandler en stjålet juvel.
Rollebesetning
Oversikt over de viktigste rollene i filmen:
Produksjon
Hovedkarakteren i filmen er noe yngre enn i romanen. Mens hun reiser alene i boken, reiser hun sammen med tanten sin i filmen. Filmen er også noe mørk og skummel, i likhet med flere andre av Disneys spenningsfilmer fra 1950- og 1960-årene, blant andre Skatte på sjørøverøya (1950) og En verdensomseiling under havet (1954). Filmen var Walt Disneys nest siste actionfilm som han produsert før han døde i 1966.
Disney overtalte den legendariske stumfilmskuespilleren Pola Negri, som hadde vært pensjonert i to tiår, til å vende tilbake for en aller siste opptreden. Dette ble hennes siste film. I dokumentaren Pola Negri: Life Is a Dream in Cinema fra 2006, ble både Mills og Wallach intervjuet om sine erfaringer med å jobbe med Negri i Månestrålenes spinn.
Tanzanilepis
Tanzanilepis er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
CDC
CDC kan bety:
Tanzanilepis
Utseende
En middelsstor (ca. 27 millimeter), kraftig, sjokoladebrun oldenborre.
Utbredelse
Slekten er utbredt i Afrika (Tanzania).
Ante (navn)
Ante er et kroatisk mannsnavn dannet av Anton. Det er også en norsk skrivemåte av det samiske mannsnavnet Ánte, dannet av Andreas.
Etymologi
Kroatiske Ante er dannet som er kjæleform av Antun, den kroatiske formen av Anton, som har opprinnelse i romerske Antonius, som har ukjent betydning.
Samiske Ánte er en variant av Ánde, en samisk kjæleform av Andreas, som er avledet av greske andrós, genitivformen av anér, «mann». Antti er en finsk form av Ánte.
Anto er en variant av Antto, en finsk kjæleform av navn som begynner på And- og Ant-. Anto er også en annen kroatisk kjæleform av Antun, og et indisk mannsnavn.
Antso er en variant av Antsa, en annen finsk kjæleform av navn som begynner på And- og Ant-. Antso er også et madagassisk mannsnavn.
Utbredelse
I Sverige var Ante mest brukt i 1940-årene og igjen i 1990-årene.
Flere land har navnedag for navn relatert til Ante:
Ante er i dag mest brukt i Kroatia og Bosnia-Hercegovina. Formen Antti er vanlig i Finland.
Kjente personer med navnet
Personene i listen er ordnet kronologisk etter fødselsår.
EM i luftvåpen 1989
EM i luftvåpen 1989 (europamesterskapet i skyting) ble arrangert i København i Danmark i 1989.
Beer Hackett
Beer Hackett er en liten landsby og verdslig sogn i vestlige Dorset, England. Den ligger omkring 5 km sørvest for Sherborne og 8 km sørøst for Yeovil. Sognet består også av den lille bosetningen Knighton i øst. I henhold til midtårsberegninger av befolkningstallet for 2013 har landsbyen og sognet 100 innbyggere.
Historie
Beer Hackett var ikke nedtegnet i Domesday Book for året 1086. Midtskipet og vesttårnet i sognekirken ble opprinnelig bygget tidlig på 1400-tallet, men hele bygningen ble radikalt restaurert på 1800-tallet.
Jedidiah Morse
Jedidiah Morse (født 23. august 1761 i Woodstock, Connecticut, død 9. juni 1826) var en amerikansk geograf og forfatter av lærebøker som ble obligatoriske for studerende i USA. Hans lærebøker ga ham kallenavnet «far til amerikansk geografi».
Fra 1798 til 1820 var han pastor, og gjorde seg bemerket med sin konspirasjonsteori om Illuminatus-ordenen, som var påvirket av den skotske konspirasjonsteoretikeren John Robisons bok Proofs of a Conspiracy.
Han var far til telegrafpionéren og maleren Samuel Morse.
Mari Motohashi
Mari Motohashi (født 10. juni 1986) er en japansk curlingspiller.
Hun representerte Japan under Vinter-OL 2018 i Pyeongchang, hvor hun tok bronse.
Europarådet
Europarådet er en traktatfestet, mellomstatlig organisasjon med 46 hovedsakelig europeiske medlemsstater, som har til sammen 800 millioner innbyggere. Denne organisasjonen ble opprettet den 5. mai 1949, og er dermed blant de tidligste tiltak for europeisk integrasjon som fulgte i kjølvannet av den annen verdenskrig. Haag-kongressen («Congress of Europe») avholdt ett år før, er en forløper til Europarådet. Europarådets organer holder til i Strasbourg (Frankrike). Organisasjonen arbeider hovedsakelig med å fremme demokrati, menneskerettigheter og rettsstatsutvikling i sine medlemsland.
Europarådet var opphavet til Den europeiske menneskerettskonvensjon, som danner grunnlaget for Den europeiske menneskerettsdomstol. Domstolens rettspraksis har vært betydningsfull for utviklingen av menneskerettighetenes stilling i Europa, og den har tjent som modell for menneskerettsdomstoler i andre deler av verden. Den europeiske sosialpakt som Europarådet vedtok i 1961 og som ble revidert i 1996, utfyller menneskerettskonvensjonen på området økonomiske og sosiale menneskerettigheter.
Geir Myhre
Geir Tore Myhre (født 7. april 1954 i Oslo, død 22. juli 2016 i Spania) var en norsk ishockeyspiller og -trener.
Europarådet
Europarådet vedtar både konvensjoner, anbefalinger (rekommandasjoner) og resolusjoner. Organisasjonens to offisielle språk er engelsk og fransk. Europarådets sekretariat har om lag 1 800 ansatte. Det har siden 1995 årlig utdelt Nord-Sør-prisen.
Geir Myhre
Spillerkarriere
I tillegg til moderklubben Grüner Ishockey, representerte han Hasle-Løren Idrettslag, Sparta Warriors, Vålerenga Hockey og Trondheim Ishockeyklubb.
Europarådet
Russland ble 25. februar 2022 suspendert fra Europarådet, som følge av invasjonen i Ukraina.
Geir Myhre
Trenerkarriere
Myhre var trener for det norske landslaget i ishockey fra 1994 til 1996. Han har også vært trener for Vålerenga Hockey, Stjernen Hockey, Manglerud Star og Lillehammer Ishockeyklubb.
Europarådet
Institusjoner
Europarådet har sete i Strasbourg i likhet med Den europeiske unions (EU) parlament. Europarådet består av følgende institusjoner:
Geir Myhre
Landskamper og utmerkelser
Myhre spilte 48 offisielle landskamper for Norge, og vant Gullpucken i 1980 og 1982. Han deltok under vinter-OL for Norge i 1980 i Lake Placid med ellevteplass, og i 1984 i Sarajevo, også med ellevteplass.
Europarådet
Institusjoner
Europarådet har også en egen utviklingsbank (Council of Europe Development Bank) med sete i Paris. Banken har 40 medlemmer.
Notam – norsk senter for teknologi i musikk og kunst
Notam – norsk senter for teknologi i musikk og kunst jobber med utvikling og nyskapende bruk av teknologi i musikk og kunst. Ble etablert i 1992 som NoTAM - Norsk nettverk for teknologi, akustikk og musikk, et elektroakustisk musikksenter for komponister og for utvikling av ny teknologi under UiO. Gikk over til selvstendig stiftelse i 2001. Notam er nå et et produksjonssted og ressurssenter for lyd- og datateknologi for kunstnere. Notam har flere studioer, utvikler elektronikk og lydmateriale til kunstneriske prosjekter, utvikler teori og praktisk kunnskap om bruk av teknologi i musikk og kunst, formidler kunst og musikk gjennom ulike prosjekter og bedriver pedagogisk virksomhet som kurs, forelesninger og seminarer.
Europarådet
Symboler
For å unngå sammenblanding med EU bruker Europarådet i dag en logo der en «e» er plassert i midten av sirkelen med stjerner.
I forbindelse med Europarådets 15-årsjubileum 5. mai 1964 ble 5. mai offisielt gjort til Europadagen.
Notam – norsk senter for teknologi i musikk og kunst
Notam ligger i Sandakerveien 24D på Sagene i Oslo.
Europarådet
Medlemsstater
Da Europarådet ble grunnlagt 5. mai 1949 var det ti medlemsstater, mens organisasjonen i dag (pr. 16. mars 2022) har 46 medlemmer. Dermed er alle FN-anerkjente europeiske (og fem asiatiske) stater medlem av Europarådet, med unntak av Hviterussland (diktatur med dødsstraff) og Vatikanstaten (teokrati). Sistnevnte land har imidlertid observatørstatus.
Russland forlot organisasjonen i mars 2022 som en konsekvens av dets invasjon av Ukraina.
Notam – norsk senter for teknologi i musikk og kunst
Daglig leder siden 2017 er Christian Blom, norsk samtidskomponist som arbeider med kinetisk skulptur og mekanikk. Medlem av kunstkollektivet Verdensteatret fra 2004-2010, tidligere leder for Bergen Senter for Elektronisk Kunst.
Europarådet
Observatørstater
Vatikanet, USA, Canada, Japan og Mexico har observatørstatus i Europarådet og kan delta i Ministerkomiteen og i alle mellomstatlige komiteer. De kan også yte økonomiske bidrag til organisasjonens aktiviteter på frivillig basis. Det at USA og Japan har observatørstatus er blitt møtt med kritikk, ettersom disse landene fremdeles praktiserer dødsstraff, og avskaffelse av dødsstraff er et av vilkårene for medlemskap i Europarådet.
Notam – norsk senter for teknologi i musikk og kunst
Samarbeidspartnere er Norges musikkhøgskole, Institutt for musikkvitenskap (UiO), Institutt for Informatikk (UiO), Akustikkgruppen ved NTNU i Trondheim, Norsk Komponistforening, Ultimafestivalen m fl. Tverrfaglige partnere er blant annet PNEK (Produksjonsnettverket for elektronisk kunst).
Europarådet
Observatørstater
Canada, Israel, Mexico og Marokko har observatørstatus til Parlamentarikerforsamlingen og kan delta i dennes sesjoner og komitémøter. Representanter fra Palestinas lovgivende forsamling kan delta i debatter som angår Midtøsten, og representanter fra Nord-Kypros kan delta når øya står på dagsordenen.
Notam – norsk senter for teknologi i musikk og kunst
Notam drives i dag med midler fra Norsk Kulturråd.
Europarådet
Hellas
En militærjunta gjennomførte et statskupp i Hellas i 1967, og Hellas ble på grunn av dette suspendert fra Europarådet. Juntaen trakk deretter Hellas fra Europarådet. Landet fikk tilbake sitt medlemskap i 1974, da demokrati ble gjeninnført og landet ble en republikk.
Notam – norsk senter for teknologi i musikk og kunst
Notam er organisert som en stiftelse (983502083 i Enhetsregisteret). Styreleder er per august 2017 Bjarne Kvinnsland. Notams stiftere er Norsk komponistforening, Norsk forening for komponister og tekstforfattere, NICEM – Norsk avdeling av International Confederation for Electroacoustic Music, nyMusikk, Norges teknisk-naturvitenskapelige universitet, akustikkgruppa, Norges musikkhøgskole, Universitetet i Bergen, Griegakademiet, Barratt Due musikkinstitutt og Universitetet i Oslo, Institutt for musikkvitenskap
Europarådet
Russland
Russland ble medlem av Europarådet i 1996. Etter Russlands anneksjon av Krim i 2014 ble Russland fratatt stemmeretten i Europarådets parlamentarikerforsamling. Som respons på dette begynte Russland å boikotte Europarådet, og holdt fra 2016 tilbake sine årlige betalinger til Europarådet. Dette la press på Europarådets økonomi. Russland truet med å trekke seg fra Europarådet, og generalsekretær Torbjørn Jagland ledet en komité som skulle prøve å finne et kompromiss med Russland i 2018. I juni 2019 stemte Europarådet for å gi Russland tilbake stemmeretten, en beslutning som ble gjort med 118 mot 62 stemmer, og 10 land avsto fra å stemme.
Den 25. februar 2022 ble Russland suspendert sin representasjonsrett i Europarådet som et resultat av invasjonen i Ukraina. Vedtaket om suspensjon innebar at landet fortsatt beholdt sitt medlemskap i organisasjonen, og posisjon som part i organisasjonens traktater. Den russiske dommeren i Den europeiske menneskerettsdomstolen beholdt sitt verv. Da Russland innledet et fullskala angrep på Ukraina den 3. mars ble Russland suspendert fra Europarådet på grunn av deres brudd på rådets lovverk og brudd på menneskerettigheter i krigen i Ukraina. Denne suspensjonen blokkerte Russlands deltakelse i Europarådets ministerkomité, Europarådets parlamentarikerforsamling og Østersjørådet, men fratok ikke Russland plikten til å følge Den europeiske menneskerettskonvensjon. Den 15. mars 2022 innledet Russland en prosess for å trekke seg fra Europarådet, med mål om å trekke seg 31. desember 2022. I et ekstraordinært møte i Ministerkomiteen samme dag ble Russland ekskludert fra Europarådet, der alle 46 medlemslandene utenom Russland stemte for. Russlands utenriksdepartement kommenterte eksklusjonen med å kalle Europarådet et «russofobisk instrument som tjener vestlige interesser».
NM i friidrett 1933
Norgesmesterskapet i friidrett 1933 bestod av flere arrangementer som i 1933 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo 26.–27. august. Arrangør var Norges Friidrettsforbund. Kun menn deltok. Kongepokalvinner ble Einar Tommelstad.
Høydehopp
Omhopp om sølv - 1.91
Itanagar
Itanagar (hindi: ) er hovedstaden i den indiske delstaten Arunachal Pradesh. Itanagar ligger i distriktet Papum Rare ved foten av Himalaya.
Itanagar har gode vei- og flyforbindelser med resten av India. Pawan Hans besørger helikopterservice mellom Guwahati og Naharlagun (Itanagar). Ekspressbusser er tilgjengelig fra Guwahati, mens nærmeste jernbanestasjon er finnes i Harmoti i Assam.
Av severdigheter finnes Ita-fortet fra 1400-tallet, som har gitt navn til byen, Gyakar Sinyi (Gangasjøen) og et nytt buddisttempel, Buddha Vihar.
Landbruk står for en viktig del av økonomien.
Satsuki Fujisawa
Satsuki Fujisawa (født 24. mai 1991) er en japansk curlingspiller.
Centers for Disease Control and Prevention
Centers for Disease Control and Prevention (CDC) er en amerikansk føderal etat underlagt Helse- og omsorgsdepartementet, med hovedkontor i Atlanta. Etaten har ansvar for beskyttelse av folkehelsa, spesielt smittsomme sykdommer, miljømedisin, arbeidsmedisin, forebygging og opplæring. Budsjettet for 2006 var 8,5 milliarder dollar. CDC har omkring 15,000 ansatte.
Purpurmøll
Utseende
Små sommerfugler (vingelengde 4 – 6,5 mm), framvingene sjakkbrettaktig spraglete, gjerne purpuraktige og med en viss, gyllen, glans. Hodet og kroppen er dekket av nokså lange hår og ser "bustete" ut. Fasettøynene er ganske små og runde. Disse sommerfuglene har en kort sugesnabel. De har også noen små mandibler (overkjever), men disse mangler tenner og leddet fungerer ikke. Puppen har funksjonelle mandibler som den bruker til å gnage hull i kokongen før den voksne sommerfuglen klekkes. Antennene er forholdsvis korte og trådformede. Framvingene er avlange og tilspissede, noe bredere enn hos de fleste andre småsommerfugler. De er spraglete, ofte i brunlig purpurfarget og metallisk gyllent, med en litt matt metallglans. Rundt vingespissen er kanten kledt med ganske lange hårfrynser. Bakvingene er av omtrent samme form som framvingene, men ensfarget brunlige. Beina er forholdsvis korte og kraftige. Larvene er bleke, beinløse og litt flate.
Satsuki Fujisawa
Hun representerte Japan under Vinter-OL 2018 i Pyeongchang, hvor hun tok bronse.
Purpurmøll
Levevis
Artene lever som minerere på nyutsprungne blad av bøkefamilien (Fagaceae), bortsett fra én art som angriper rosefamilien. De voksne møllene flyr om dagen tidlig på våren, i Norge vanligvis i april. Hunnene bruker sitt knivskarpe eggleggingsrør til å bore eggene inn i bladknopper på vertstreet. De europeiske artene angriper enten bjørk eller eik, mens de nordamerikanske stort sett er knyttet til bøk. Eggene klekkes når bladene springer ut og larven begynner å minere i de nye, myke bladene. Minen begynner som en enkel gang, men utvikler seg etter hvert til en flatemine der bare huden står igjen, alt bladkjøttet er spist opp. Et speiselt trekk er at larvens ekskrementer ligger igjen som et perlekjede over hele minen. Larveutviklingen tar 4-6 uker, deretter gnager den utvokste larven seg ut, slipper seg ned på bakken og spinner seg inn i en kokong. Der blir den liggende til høsten før den forvandler seg til en puppe, som overvintrer.
Satsuki Fujisawa
Under Vinter-OL 2022 i Beijing, tok hun sølv.
Purpurmøll
Eksterne lenker
Larve av Eriocrania semipurpurella i mine:
Calumpit
Calumpit er en kommune i provinsen Bulacan på Filippinene. I 2015 var folketallet der på 108,758 innbyggere. Kommunen ligger tett opp mot grensen til provinsen Pampanga.
Kommunen har Bulacans eldste kirke. St. John the Baptist Church ble bygd i 1572. Augustinerpateren Diego Vivar-Ordonez hadde ansvar for byggingen. Inne i kirken er det en tunnel, hvor legenden forteller at prestene i kolonitiden i urolige tider gjemte unna gull, statuer og annen utsmykning fra røverbander.
Barangayer
Calumpit er inndelt i 29 barangayer per 30. september 2019.
Aysén (provins)
Aysén er en provins i den chilenske regionen Aysén. Provinshovedstaden er Puerto Aysén. Provinsen dekker et areal på 46 588,8 km², og har 32 319 innbyggere (2017). Den ligger nord i den nest sørligste regionen i Chile, ut mot kysten, og har en rekke fjorder og øyer.
Kommuner i provinsen Aysén
Provinsen består av tre kommuner:
Kristiansand rutebilstasjon
Kristiansand rutebilstasjon er en busstasjon i Kristiansand. Bygningen ble reist i tidsperioden rundt 1960-65 da Vestre Strandgate i Kristiansand ble utvidet til firefeltsvei. Den ble revet i 2019 og erstattet med et nybygg. Rutebilstasjonen ligger i umiddelbar nærhet til Kristiansand jernbanestasjon og ferjeterminalen for bilferjene til Hirtshals.
Rutebilstasjonens historie
Alle gamle bygninger langs gateløpets side mot Vestre havn ble revet eller flyttet og gaten utvidet. Tidligere skjedde både persontrafikk og godstrafikk fra forskjellige steder i byen. Det ble også bygget en ny terminal for lokal godstrafikk i Jørgen Moesgate ved Christianssands Bryggeri. Denne gikk under navnet Godsterminalen på Grim og erstattet den foreldede terminalen i Banehaven.
Rutebilselskaper
I en lang periode skjedde trafikken med ordinære bybusser, rutebusser og godsruter som hadde holdeplass de tre stedene, rutebilstasjonen, Godsterminalen på Grim og torvområdet. Bybussen hadde bussterminal på Nedre Torv, og Vågsbygdruta i Kirkegata ved Wergelandsparken.
Disse busselskapene trafikkerte rutebilstasjonen:
Hvert selskap brukte busser med sine spesielle farger, og alle, bortsett fra Erkleivruta, hadde flere områder de trafikkerte med egne busser. I rutebilstasjonens bygg var det venterom, kiosk og kafeteria i tillegg til andre vanlige fasiliteter.
Området drives av Rutebilstasjonen AS. Rutebilstasjonen ligger i gangavstand til Kristiansand jernbanestasjon, Color Lines ferjeterminal og nærmeste drosjeholdeplass. Gåavstanden til byens handlegate, Markens gate, er også kort. Stasjonen er byens knutepunkt for kollektivtrafikk.
Bussen Trafikkselskap ble stiftet i 1985 og trafikkerte frem til 2010 hele lokalområdet i Kristiansand med bybusser. Kontrakten gikk i 2010 over til Nettbuss. Også rutetrafikken i distriktet ellers betjenes av et mindre antall selskaper enn tidligere.
Busser
De fleste bussene som var i trafikk i Kristiansand i den første tidsperioden etter at rutebilstasjonen var ny var bygget ved Brødrene Repstads Karosserifabrikk (BRK) i Søgne, ved T. Knudsen Karosserifabrikk (TK) i Kristiansand eller ved Vestfold Bil & Karosseri (VBK) i Larvik.
Rutebilstasjonen i dag
Det tidligere bygningen ved rutebilstasjonen ble revet og erstattet av et lavere bygg som åpnet 5. juli 2019. Bygget inneholder venterom, ekspedisjon, kiosk, toaletter og fasiliteter for bussjåfører. Det er bussterminal for både langdistansebusser og lokal busstrafikk. Agder Kollektivtrafikk er ansvarlig for rutebussene innen Agder. I 2019 ble en del av den gamle tomta omgjort til et lite parkanlegg.
Unchained Melody
Unchained Melody er en sang skrevet av Alex North (musikk) og Hy Zaret (tekst), og den ble gitt ut første gang i 1955 som filmmusikk og kjenningsmelodi til filmen Unchained, derav navnet. Filmen handler om en innsatt i et fengsel som er i dilemmaet om han skal flykte eller sone straffen ut, slik at han kan bli gjenforent med sin kjære. Todd Duncan fremførte sangen på filmens soundtrack. En instrumentalversjon med Les Baxter nådde en andreplass på hitlistene samme år, og en vokalversjon, framført av Al Hibbler nådde en tredjeplass, mens Roy Hamilton fikk en niende plass. Samme år hadde briten Jimmy Young en versjon som også nådde en førsteplass i Storbritannia.
Neolucanus oberthuri
Neolucanus oberthuri er en bille som hører til familien hjortebiller (Lucanidae) i gruppen skarabider (Scarabaeoidea).
Unchained Melody
Sangen fikk fornyet popularitet da Phil Spector produserte en ny versjon for The Righteous Brothers i 1965 hvor den nådde en fjerdeplass på hitlistene. Denne versjonen fikk en ny lansering i forbindelse med at den ble brukte i filmen Ghost fra 1990, hvor sangen solgte til en 19.-plass i USA, men gikk til topps i Storbritannia og ble den mest solgte singlen der dette året. Den gikk også til topps i Australia og ble liggende der i syv uker fra november 1990 til januar 1991.
Elvis Presley brukte sangen på konserter det siste året og er blant annet filmet 21. juni 1977 i TV-showet Elvis In Concert. Hans versjon ble gitt ut som single og tatt med i hans album Moody Blues, det siste som ble gitt ut mens han var i live.
Neolucanus oberthuri
Utseende
En middelsstor til stor (gjerne 35-40 millimeter), matt, svart hjortebille med oransje striper bak på dekkvingene. Hannens kjever er gjerne litt lengre enn hodet, rette og knivformede med kraftige tenner på innersiden. Pronotum er avrundet, stort og bredt, noe innsnevret ved roten. Dekkvingene er noe hvelvede og rundede. Hunnen ligner hannen bortsett fra at kjevene ikke er forstørrede, kroppen er bredere og blankere.
Utbredelse
Arten er utbredt i Thailand, Vietnam og det sørlige Kina.
Unchained Melody
I 1995 ble en versjon framført av Robson Green og Jerome Flynn brukt i den britiske dramaserien Soldier Soldier. Også denne singlen solgte til en førsteplass på de britiske hitlistene.
Andre coverversjoner
En lang rekke artister har laget coverversjoner av sangen, blant andre:
Norske versjoner
Jacob Hjelte, Rick Holmsen og Magpies samt John Normann har skrevet norske tekster. Hjeltes norske tittel er «Jeg venter på deg», Holmsens og Magpies' norske tittel er «Lengsel», mens Normanns norske tittel er «Min melodi».
Innspillinger
Platene på Musica er samme innspilling.
Erik Pettersson
Pettersson vant en olympisk bronsemedalje i vektløfting under OL 1920 i Antwerpen. Han kom på tredjeplass i den nest tyngste klassen, lett tungvekt opp til 82,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 267,5 kg, tjueåtteogethalv kilo mindre enn gullvinneren Ernest Cadine fra Frankrike. Vektløftkonkurransen besto av tre løft, rykk og støt med en hånd og støt med begge hendene. Det var 11 utøvere fra ni nasjoner i klassen lett tungvekt som ble avviklet 31. august 1920.
Allahs 99 vakreste navn
Allahs 99 vakreste navn (arabisk:, «Guds vakreste navn») er navnene muslimer bruker om Gud, og som er beskrevet i Koranen og Sunna. Hvert navn står for en av Guds egenskaper.
Ifølge en ḥadīth av Abū Hurayra (603–681), skal en følgesvenn av profeten Muhammad ha sagt følgende: Mens det er en spesiell gruppe av 99 navn er det ikke en bestemt nummerering av de.
Begrepet «de vakreste navnene» (al-asmāʾ al-ḥusnā) brukes tre ganger i Koranen, for eksempel i sura 59, vers 24; «Han er Gud, Skaperen, Fornyeren, Formeren! Hans er de vakreste navn!» (norsk oversettelse ved Einar Berg).
Ifølge bahai-troen er Guds hundrede og viktigste navn bahá, som både er et substantiv (stråleglans, overjordisk klarhet) og et adjektiv (allstrålende, himmelskt klar), og dette ble åpenbart for grunnleggerne av denne nye religionen. Ordet abhá er superlativformen av bahai, og de bahai-troende pleier å uttale ordene alláhu abhá (gud, den mest lysende) i forbindelse med bønn eller meditasjon.
Innenriksdepartement
Et innenriksdepartement eller indredepartement er et departement som har ansvar for interne anliggender i et land. Eksempler:
Sapporo
Sapporo by (japansk: 札幌市; Sapporo-shi) er den femte største byen i Japan, og er hovedstaden i prefekturet Hokkaidō. Sapporo ligger ved elva Ishikari.
Byen ble grunnlagt den 1. august 1922 og ble regulert som japansk storby fra 1. april, 1972. Den betjenes av Nye Chitose flyplass.
De olympiske vinterleker i 1972 ble holdt i Sapporo. Dette var det første vinter-OL som ble holdt i Asia, og det ble åpnet den 3. februar. Sapporo skulle arrangere vinterlekene i 1940, men andre verdenskrig satte en stopper for dette.
Sapporo er også vertsby for den populære årlige Sapporo snøfestival (en isskulpturkonkurranse) hver februar.
I Japan er Sapporo kjent som opphavsbyen til ølet Sapporo og miso-smaksatt Sapporo-ramen. Underholdningsdistriktet Susukino er blant de største og mest kjente i Japan.
Byen er delt opp i de følgende bydelene: Chūō-ku, Kita-ku, Higashi-ku, Shiroishi-ku, Toyohira-ku, Minami-ku, Nishi-ku, Atsubetsu-ku, Teine-ku, Kiyota-ku.
Navnet Sapporo sies å stamme fra ett av to ainu-ord: Sap-poro-pett, som betyr «stor, tørr elv», eller Sari-poro-pett, med en betydning nærliggende «den sletta er en stor, tørr elv». Kanji-stavingen 札幌 er et ateji: et ord der kanji-tegnene har blitt valgt for deres fonetiske lesning uten spesielle hensyn til betydning.
Julia Sawalha
Julia Sawalha (født 9. september 1968 i London) er en britisk skuespiller.
Sawalha ble oppkalt etter sin bestemor, en jordansk forretningskvinne som hadde fått en utmerkelse fra dronning Noor for sin bedrift. Sawalha er av jordansk, engelsk og fransk avstamning. Hennes far Nadim er også skuespiller som dukket opp i James Bond-filmene The Spy Who Loved Me og The Living Daylights. Sawalha er mest kjent for sin rolle som Saffron Monsoon i Absolutely Fabulous, som Lynda Day, redaktør i avisen The Junior Gazette i TV-serien Press Gang og som Lydia Bennett i TV-miniserien av Stolthet og Fordom fra 1995.
Sawalha gjorde sin skuespiller-debut i 1982 i en mini-serie på BBC. og i 1988 og hun spilte en liten rolle i en episode av Inspector Morse. Sawalha fikk stor oppmerksomhet for sin hovedrolle i den BAFTA-vinnende tenåringskomedien Press Gang, som gikk fra 1989 til 1993. Sawalha har også dukket opp sammen med skuespiller Ioan Gruffudd i TV-tilpasningen av C. S. Forester sine romaner om Horatio Hornblower, som kapteinens kone Maria.
Den første filippinske republikk
Den første filippinske republikk (spansk: Primera República Filipina, tagalog: Unang Republika ng Pilipinas) var den første statsdannelsen på de filippinske øyer etter uavhengigheten etter kongedømmet Spania.
Republikken ble grunnlagt den 23. januar 1899 i Malolos og ble offisielt oppløst den 23 mars 1901, da amerikanske styrker med deres filippinske støttestyrke Macabebe-speiderne tok til fange president Emilio Aguinaldo i Palanan i provinsen Isabela, under den filippinsk-amerikanske krig.
Anne Bradstreet
Anne Dudley Bradstreet (født 1612 i Northampton i England, død 16. september 1672 i Andover i Massachusetts) var USAs første publiserte poet. Hennes verker ble møtt med positiv mottagelse på begge sider av Atlanterhavet, både i Den gamle verden som i Den nye verden.
Hennes verk tjener også som et dokument for de stridigheter en puritansk hustru hadde i det barske livet den amerikanske kolonien New England. Hennes liv var en evig strid, fra hennes vanskelig tilpasning til de strabaser som den nye verden utgjorde til hennes langvarige kamp med sykdom.
Biografi
Hun ble døpt Anne Dudley i Northampton i England i 1612 som datter av Thomas Dudley, en steward av jarlen av Lincoln, og Dorothy Yorke. Grunnet hennes families posisjon vokste hun opp i kulturelle omstendigheter og var i motsetning til de fleste kvinner i hennes tid, godt utdannet i historie og litteratur, og snakket flere språk. Da hun var 16 år ble hun gift med Simon Bradstreet. Både Hennes far som hennes ektefelle kom senere til å tjene som guvernører av Massachusetts Bay-kolonien. Anne Dudley Bradstreet og hennes mann, sammen med hennes foreldre, utvandret til Amerika om bord på skipet «Arbella» som en del av Winthrop-flåten av puritanske nybyggere i 1630. Hun selv var mismodig over å forlate sitt elskede England.
Anne Bradstreet satte foten på amerikansk jord for første gang den 14. juni 1630 i hva som i dag er Pioneer Village ved Salem i Massachusetts sammen med Simon, hennes foreldre og andre nybyggere, alle en del av den puritanske utvandringen til New England i årene 1620–1640. Deres opphold ble kortvarig grunnet sykdommen og hungeren til guvernør John Endecott og de andre pilegrimene i landsbyen. De fleste flyttet raskt sørover langs kysten til Charlestown i Massachusetts, men også dette oppholdet ble kortvarig da de forflyttet seg igjen videre sørover langs elven Charles River til de grunnla «byen på høyden» som ble Boston i Massachusetts.
Familien Bradstreet flyttet snart igjen, denne gangen til hva som i dag er Cambridge i Massachusetts. I 1632 født Anne sitt første barn, Samuel, i det som den gang ble kalt for Newe Towne.
Både hennes far som hennes ektemann var ledende i grunnleggelsen av lærestedet Harvard. To av hennes sønner tok eksamen der, Samuel i 1653 og Simon i 1660. I oktober 1997 dedikerte samfunnet ved Harvard en port til hennes minne, som USAs første publiserte poet. Bradstreet Gate er lokalisert ved siden av Canaday Hall, den nyeste studentinternatet i Harvard Yard.
Til tross for svakelig helse født hun åtte barn og oppnådde en komfortabel sosial posisjon. Etter tidligere ha vært rammet av kopper kom hun etter hvert til igjen å bli rammet av sykdom i form av lammelse i hennes siste år.
Tidlig på 1640-tallet ble Simon igjen presset av sin hustru da hun gravid med deres sjette barn flyttet for sjette gang, denne gangen fra Ipswich og til Andover i Massachusetts. North Andover var det opprinnelige bynavnet som ble grunnlagt av familiene Stevens, Osgood, Johnson, Farnum, Barker og Bradstreet, blant andre. Anne og hennes familie bodde i Old Center i North Andover. De bodde aldri i hva som i dag er kjent som «Andover» i sør.
I 1650 hadde presten John Woodbridge fått The Tenth Muse Lately Sprung Up in America, diktet av «A Gentlewoman from Those Parts» utgitt i London, noe som gjorde Anne Bradstreet til den første kvinnelige poeten som noen gang ble utgitt i både England og i Den nye verden.
Den 10. juli 1666 brant deres hjem i North Andover ned i en brann som gjorde familien Bradstreet hjemløse og med få personlige eiendeler. På den tiden var hennes helse allerede sviktene. Hun led av tuberkulose og måtte forholde seg til tapet av kjære slektninger, men hennes vilje var sterk og som en refleksjon av hennes religiøse tro og kunnskap om Bibelen, fant hun fred i troen på at hennes svigerdatter Mercy og hennes barnebarn var i himmelen.
Anne Bradstreet døde den 16. september 1672 i North Andover i Massachusetts da hun var 60 år gammel. Det nøyaktige stedet for hennes grav er usikker, men mange historikere mener at hennes legeme er gravlagt i Old Burying Ground ved Academy Road og Osgood Street i North Andover. Dette området i Merrimack Valley er i dag beskrevet som Valley of the Poets, «Poetenes dal». En markør i gravlunden i North Andover minnes 350-årsjubileumet i 2000 for utgivelsen av The Tenth Muse i London i 1650. Stedet og Bradstreet Gate ved Harvard kan være de eneste stedene i USA som ærer hennes minne.